ლაჰორის ტერაქტი (2016)

ლაჰორის ტერაქტი — 2016 წლის 27 მარტს გულშან-ი-იქბალის პარკის მთავარ შასასვლელთან მომხდარი ტერაქტი, სადაც არანაკლებ 73 ადამიანი დაიღუპა და 340-ზე მეტი დაშავდა. ტერაქტი ჩაიდინა თვითმკვლელმა ტერორისტმა პაკისტანის ერთ-ერთ უდიდეს პარკში. ტერაქტის მიზანი იყო პაკისტანელი ქრისტიანები, რომლებიც აღნიშნავდნენ აღდგომის ბრწყინვალე დღესასწაულს. დაზარალებულების უმრავლესობას შეადგენენ ქალები და ბავშვები. პასუხისმგებლობა თავდასხმაზე აიღო ტერორისტულმა ორგანიზაციამ ჯამაათ-ულ-აჰრარიმ, რომელიც შედის პაკისტანის თალიბანის დაჯგუფებაში.

 ისტორია 

პაკისტანის თალიბანი მუშაობს, როგორც ქოლგა სხვადასხვა ისლამისტური ორგანიზაციების დაჯგუფებებისთვის. მათი თავდასხმის აქტიური სამიზნე არის რელიგიური უმცირესობები. ქრისტიანები, რომლებიც შეადგენენ პაკისტანის მოსახლეობის 2%-ს, ხშირად არიან ტერორისტების სამიზნე.

2013 წლის ტერაქტის დროს დაიღუპა 75 ადამიანი.New York Times: "Suicide Attack at Christian Church in Pakistan Kills Dozens" by ISMAIL KHAN and SALMAN MASOOD 22 September 2013 2015 წლის მარტის ტერაქტის დროს, რომელიც მოხდა ლაჰორის ეკლესიაში დაიღუპა 15 ადამიანი. პასუხისმგებლობა ტერაქტზე თალიბანმა აიღო და გააფრთხილა მომდევნო ტერაქტების შესახებ.

პაკისტანის თალიბანის ერთ-ერთ ფრაქციას წარმოადგენს სეპარატისტული ორგანიზაცია ჯამაათ-ულ-აჰრარი, რომელიც გაერთიანდა 2015 წლის მარტში. ასევე ჯამაათ-ულ-აჰრარიმ განახორციელა 2014 წლის ნოემბერში ვაგაჰის სასაზღვროზე თავდასხმა, სადაც 60-ზე მეტი ადამიანი დაიღუპა და 100-ზე მეტი დაშავდა.

 რეაქციები 

 საერთაშორისო 

 : გაეროს გენერალური მდივანი პან გი მუნმა დაგმო თავდასხმა და მოუწოდა ისლამაბადს დაიცვას რელიგიური უმცირესობები.

 : ავსტრალიის საგარეო საქმეთა მინისტრმა ჯულია ბიშოპმა გაავრცელა განცხადება, სადაც დაგმო თავდასხმა.

 : ინდოეთის პრემიერ-მინისტრმა ნარენდრა მოდიმ გამოხატა მწუხარება ტერაქტის გამო და სოლიდარობა გამოუცხადა პაკისტანელ ხალხს.

 : რუმინეთის პრეზიდენტმა კლაუს იოჰანისმა გაავრცელა განცხადება, სადაც გამოხატა მწუხარება და დაგმო ტერაქტი.

 : აშშ-ს ეროვნული უშიშროების საბჭოს სპიკერმა ნედ ფასიმ გაავრცელა განცხადება, სადაც დაგმო ტერაქტი.

სქოლიო

კატეგორია:2016 წლის ტერორისტული აქტები